
‏י"ז אב תשע"ט
‏18 אוגוסט 2019

לכבוד                                              				


שלום רב,
                                     

הנדון: בקשה לקבלת מידע מכוח חוק חופש המידע, תשנ"ח 1998 – 
תוצאות מכרזים – רשימת זוכים + סכום זכיה
סימוכין: פנייתך מיום 13.8.19
ראשית , תודה על פנייתך בנושא שבנדון.
לפנייה שהעברת למשרדנו – הכלכלה והתעשייה, מצורפת טבלה וביחס אליה, ביקשת לקבל מידע אודות 10 מכרזים.
ביחס למכרזים לגביהם ביקשת מידע, ציינת כי המידע המבוקש הוא שם החברה הזוכה וסכום הזכייה.
כמתבקש, בוצעה פנייה אל יחידת ההתקשרויות והמכרזים המשרדית. 
היכן שנדרש, מקום בו מנוהל ההליך המכרזי על ידי יחידה מקצועית במשרד – נעשתה גם פניה ישירות אליה. 
בהתאם לאמור לעיל, מצ"ב התייחסות המשרד לבקשת המידע. 
לנוחיותך, המענה המשרדי רוכז בטבלה אותה שלחת אלינו – בהלימה מלאה לפרמטרים אותם ביקשת.
המספרים הסידוריים, תואמים את אלו המופיעים בבקשת המידע המקורית, אותה העברת למשרדנו.


	
	מס מכרז
	נושא המכרז
	החברה הזוכה (או החברות הזוכות)
	סכום הזכייה

	1
	30/18
	שירותי ביצוע בדיקות כלכליות של תכניות עסקיות ומתן יעוץ כלכלי לרשות ההשקעות לפיתוח תעשייה
	
טרם הסתיים הליך בדיקת ההצעות
	

	2
	20/18
	הקמת והפעלת מכון ליצור מתקדם
	בבירור / טיפול
	

	3
	33/18
	מתן שירותי ייעוץ בתחום הגנת סייבר לצורך שמירה על רציפות התפקוד על מפעלים חיוניים.
	טרם הסתיים הליך בדיקת ההצעות
	

	4
	31/18
	קבלת שירותי ניו מדיה ודיגיטל
	טרם הסתיים הליך בדיקת ההצעות
	

	5
	35/18
	שירותי בדיקה ומתן המלצה לפטור מאישור תקן רשמי למוצרים מיובאים
	טרם הסתיים הליך בדיקת ההצעות
	

	6
	36/18
	אספקת שירותי פיקוח, בקרה והשגחה על מלאי מזון ממשלתי
	טרם הסתיים הליך בדיקת ההצעות
	

	7
	32/18
	הקמת והפעלת מרכז להתייעלות במשאבים
	בבירור / טיפול
	

	8
	29/18
	בחירת תאגידים מפעילים למתן אשראי חוץ בנקאי לעסקים קטנים ובינוניים
	מועד אחרון להגשת הצעות בתאריך 2.9.2019
	

	9
	1/19
	מתן שירותי מחקר כלכלי וייעוץ סטטיסטי
	טרם הסתיים הליך בדיקת ההצעות
	

	10
	
	תכנית להטמעת טכנולוגיות ייצור מתקדם בתעשייה בכל הארץ
	לא ברור באיזה מכרז מדובר.
לא צוין מספר מכרז
	




[bookmark: _GoBack]מהאמור לעיל עולה כי המכרזים באשר להם קיים מידע הם אלו שמספרם הסידורי 2 ו – 7.
בנוגע למכרזים אלו, אבקש להבהיר כי עם קבלת המידע המלא מהיחידה המקצועית, לרבות סכום הזכייה, תתבצע פניה לחברות הזוכות כצדדים שלישיים לבקשת המידע, זאת כמתחייב מסע' 13 לחוק חופש המידע, תשנ"ח-1998 (להלן: "החוק").
המדובר בתהליך הכולל פנייה לקבלת התייחסותן של החברות – בחינת עמדתן, הן בהיבטים המקצועיים והן במישור המשפטי ויידוען באשר להחלטות המשרד - לכשיתקבלו.
בנוגע למכרז שמספרו הסידורי 10, הרי שבמקרה דנן לא צוין מס' המכרז ובעניין זה פניתי אלייך בדוא"ל. התייחסותך לכך הועברה אל יחידת ההתקשרויות והמכרזים המשרדית אשר ביקשה להבהיר, כדלקמן:
המשרד איננו מפרסם מכרזים ללא מספר. היחידה איננה יכולה להתייחס לסע' זה כל עוד לא מצוין מספר למכרז. ככל שיהיה כזה, נשיב עניינית ובהתאם לבדיקה שתיערך.
על כל פנים וביחס למכרזים 2 ו – 7 כמוזכר לעיל, משרדנו ימשיך ויעמוד איתך בקשר.


בברכה
יוסי זולפן,

  הממונה על חוק חופש המידע
   משרד הכלכלה והתעשייה









העתק: 	עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

